钦定古今图书集成/明伦汇编/氏族典/第417卷 > 《廖用贤尚友录》 > 扈再兴
## 钦定古今图书集成/明伦汇编/氏族典/第417卷 > 《廖用贤尚友录》 > 扈再兴

按《宋史扈再兴传》：“再兴，字叔起，淮人也。有膂力，善机
变，每战被发，肉袒徒跣，挥双刃，奋呼入阵，人马辟易。
金人犯襄阳，再兴同孟宗政、陈祥掩击之，授神劲统
制。又犯枣阳，再兴率师赴援，金人闻风夜溃。既而益
兵数万复围城，再兴与宗政、刘世兴各当一面。金帅
完颜讹可拥步骑数万薄城，再兴与宗政纵之涉濠”，
半渡击之，又令守埧者佯走。金人争埧，急击之，多堕
水中。自是与宗政、世兴无日不战，寻以病卒。子世达，
亦以名将称，官至都统制。